titik lan koma sarta tandha maos sanesipun ingkang wonten ing salebeting teks kasebat. c. Medhar Pangandikan kanthi dadakan. Medhar pangandikan kanthi dadakan ingkang langsung tanpa dipun rancang saderengipun / spontan, bab punika asring dumados lan kathah ingkang kita panggihi, upaminipun nalika wonten resepsi dumadakan MC manggihi kita rikala tata adicara badhe dipun leksanakaken amung pinten dhetik malih. Kita kasuwun supados paring tanggap wacana pinangka wakilipun para tamu, lan sanes- sanesipun, menawi kita mboten kulina paring tanggap wacana utawi medhar pangandikan mila badhe kedadosan kados ingkang kasebat ing nginggil, mila temtu kita badhe adhem panas lan gumrobyos wijiling riwe. Malah-malah kita mopo lan tetep lenggah ing kursi kita, sinartan pikiran ingkang meneng, awit saking punika, kedahipun kita tekun hanggladhi ing babagan medhar pangandikan, supados ing satunggaling wedal menawi kasuwun paring tanggap wacana / medhar pangandikan kanthi dadakan, kita boten badhe nguciwani / demam panggung. d. Medhar Pangandikan kanthi apalan. Medhar pangandikan kanthi apalan inggih punika satunggaling kegiatan medhar pangandikan ingkang medharaken isi wedharing pangandikan ingkang tebih saderengipun sampun kaapalaken, piyantun ingkang medhar pangandikan kanthi cara ngapalaken punika padatan tebih saderengipun sampun ngrancang naskah / teks medhar pangandikan, salajengipun kaapalaken. Lan nalika tata adicara kawiwitan lajeng panjenenganipun medharaken satunggaling apalan ingkang sampun kagladhi, medhar pangandikan ingkang makaten asring sanget katindakaken dening para - para ingkang nedheng gladhen bab medhar pangandikan. Kirang prayoginipun medhar pangandikan punika salebeting medharaken isi utawi bahan kangge medhar pangandikan asring katindakaken kanthi. tembung - tembung cepet, lan maraga ingkang kirang menep / kirang wening malah menawi ngantos kesupen apalanipun mila badhe mandheg pedhot ing tengah kados dene boneka / pepethan ingkang ngadeg wonten sangajenging para rawuh. Malah-malah badhe dados gegujenganing para rawuh. e. Medhar Pangandikan lan ngandharaken maknaning bahan / materi. Medhar pangandikan kanthi makna punika mujudaken medhar pangandikan ingkang asring katindakaken dening piyantun ingkang lebda medhar pangandikan wonten ing sangajenging para piyantun kathah, medhar pangandikan makaten punika namung anyiagakaken pokok - pokok / garis ageng bab satunggaling masalah ingkang badhe kita wedharaken. Salajengipun saben wosing pangandikan punika mangke kita andharaken wonten ing sangajenging piyantun kathah / para tamu lan pangandikan ingkang rinengga sinartan tetuladhan lan guyonan, kangge ingkang sampun kulina, mila gangsal pokok pangandikan kemawon badhe saged kaandharaken lan kathah bumbunipun ngantos pinten - pinten jam dangunipun. Dados kathah para lebda medhar pangandikan namung nyerat bab ingkang penting wonten sanginggiling dalancang kanthi urut runtut salajengipun dipun tegesi /